Robertas Badaras

Robertas Badaras (g. 1965 m.) – Lietuvos gydytojas–toksikologas. VU Medicinos fakulteto dėstytojas.

Domisi cheminių priklausomybių gydymu, ūminiais apsinuodijimais, greitosiomis detoksikacijos metodikomis bei klinikine mityba.

 Išsilavinimas 
1983–1989 m. Gydomoji medicina (Kauno medicinos institutas);
1989–1990 m. Terapijos internatūra, (Vilniaus universitetas);
1991–1993 m. Klinikinės toksikologijos rezidentūra (Vilniaus universitetas);
2007–2009 m. Anesteziologijos ir reanimatologijos rezidentūra (Vilniaus universitetas);
2011–2016 m. Biomedicinos doktorantūra, (Vilniaus universitetas). Apginta biomedicinos mokslų daktaro disertacija „Greitoji opioidinė detoksikacija taikant naują palaipsniui didėjančių naltreksono dozių indukcijos metodą“.https://epublications.vu.lt/object/elaba:15733325/ https://www.manodaktaras.lt/gydytojas/toksikologas/robertas-badaras/1547 

 Karjera 
 Nuo 1990 m. dirba klinikiniu toksikologu.

 Nuo 1991 m. dirba RVUL Ūminių apsinuodijimų skyriuje. 1995–1998 m. RVUL Priėmimo skyriaus vadovas. Nuo 2010 m. RVUL Toksikologijos centro vadovas.https://lsveikata.lt/is-gyvenimo/robertas-badaras-jei-neturi-fantazijos-toksikologu-nebusi-5114

 Nuo 2022 m. dirba Kalėjimų tarnybos Sveikatos priežiūros skyriuje.https://www.diena.lt/naujienos/lietuva/salies-pulsas/kalejimu-departamente-pradejo-dirbti-toksikologas-r-badaras-1061554

Turi gydytojo klinikinio toksikologo, gydytojo anesteziologo reanimatologo licencijas, taip pat visuomenės sveikatos priežiūros specialisto licenciją verstis privalomuoju mokymu apie alkoholio ir narkotikų žalą žmogaus sveikatai.https://paramedikas.lt/component/content/article/10-straipsniai/84-klinikines-toksikologijos-principai 

Stažavosi Rusijoje, Lenkijoje, JAV. Įvairių toksikologijos mokymo priemonių, daugybės mokslinių straipsnių ir pranešimų bendraautoris.https://www.researchgate.net/profile/Robertas-Badaras

 Šaltiniai 

Kategorija:Lietuvos gydytojai
Kategorija:Toksikologai
Kategorija:Vilniaus universiteto Medicinos fakultetas